Granda tertremo di Kantō

La granda tertremo di Kantō esis severa tertremo ye la Planajo di Kantō en Japonia, eventinta ye la 1 di septembro 1923.

La urbi Tokyo e Yokohama esis destruktata, e vicina regioni esis severe domajata. Cirkume 140.000 homi mortis. Multa homi mortis pro granda fairi, qui developis pro ke la tertremo eventis kande repasti esis preparata. Forta venti grandigis la fairi. Multa etnala Koreani esis masakrata, pro falsa rumori ke li prenas avantajo di la evento.

Pos la destruktado, sugestesis ke nova precipua urbo kreesez altra-loke. Tamen, Tokyo esis rikonstruktata, kun plura parki qui esus refuji en futura tertremi. De 1960, la dato 1 di septembro esis "Dio di la preventado di dizastri", por memorigar la dizastro ed avertar pri la importo di preparemeso.

Kategorio:Historio di Japonia